Было ў гэты дзень і шмат падарункаў калектыву завадчан, у асноўным — камп’ютары і ноўтбукі, халадзільнікі. Дарылі іх банкіры і будаўнікі, чыгуначнікі і спажыўцы салодкай прадукцыі, калегі з Гарадзеі, Слуцка і Скідзеля, партнёры ў рынкавых адносінах. Ад канцэрна харчовай прамысловасці Беларусі цукравары атрымалі ключы ад новага МАЗа. Вядома, не абышлося без музычных падарункаў: іх адрасавалі ансамбль “Раздолле”, танцавальны калектыў “Цукарынка”, салістка Галіна Міцковіч — творчы калектыў цукразаводскага дома культуры.